གང་ལྟར་གཞུང་ཞི་ཁྲོ་རྩ་འགྲེལ།འདི་ལས་ཡུལ་ཆེན་བཅོ་བརྒྱད་དང་ཡུལ་ཕྲན་དགུ་བཅུ་རྩ་དགུ།མཐའ་འཁོབ་སྟོང་དང་ལྔ་བརྒྱ།བོད་དང་ཞང་ཞུང་།གེ་སར་དང་ལི་ཁྲོམ།ཧོར་དང་སོག་པོ།རྒྱ་གར་དང་རྒྱ་ནག་ཟེར་བའི་ཐ་སྙད་དུ་མ་ཡོད་པས།འདིར་དཔེ་མཚོན་ཙམ་ནི་སྤྱི་ལོ་༡༩༨༥ལོར་པེ་ཅིན་མི་རིགས་དཔེ་སྐྲུན་ཁང་གིས་བསྐྲུན་པའི་ལེགས་བཤད་རིན་པོ་ཆེའི་མཛོད་ཤོག་ལྷེ་༩བར་དྲངས་བའི་ཞི་ཁྲོ་རྩ་འགྲེལ་གྱི་ལུང་དོན་གཤམ་ལྟར།འཛམ་གླིང་ལ་ཡུལ་ཆེན་བཅོ་བརྒྱད་ཡོད།ཡུལ་ཕྲན་དགུ་བཅུ་རྩ་དགུ།མཐའ་འཁོབ་སྟོང་དང་ལྔ་བརྒྱ་ཡོད་དོ།།ཡུལ་ཆེན་བཅོ་བརྒྱད་ནི་ཤར་ན་རྒྱ་ནག་དང་གྲི་བདགལྷོ་ན་རྒྱ་གར་དང་ཁ་ཆེ།ནུབ་ན་སྟག་སྡེ་དང་གཟིག་འཕེན།བྱང་ན་གེ་སར་དང་ཧོར་ཡུལ།དབུས་གངས་ཀྱི་ར་བ་དང་དགུ།ཤར་རྒྱ་ནག་གི་མཐའ་ན་རྒྱ་མོ་ཁྱི་ཁྱོ།ལྷོ་རྒྱ་གར་གྱི་མཐའ་ན་གྱད་ཡུལ་དང་ཧུ་ན།ནུབ་སྟག་གཟིག་གི་མཐའ་ན་གི་ལེ་དང་ཕུ་ན།བྱང་གེ་སར་གྱི་མཐའ་ན་སོག་པོ་དང་སྦལ་ཁ།ཞེས་གསལ་བོ་འཁོད་འདུག